**(VARIANTA SCURTĂ) FRUMUSEȚEA UMILINȚEI**

**Adevărata reînviorare începe cu recunoașterea nevoii noastre de Hristos!**

*Cercetează-te să vezi dacă ești în credință. Dovedește-ti aceasta. 2 Corinteni 13,5*

*Toți am ajuns ca niște necurati și toate faptele noastre bune sunt ca o haină mânjită. Isaia 64,6*

*Bunătățile Domnului nu s-au sfârșit, îndurările Lui nu sunt la capăt. Plângeri 3,22*

*Dacă poporul Meu, peste care este chemat Numele Meu se va smeri, se va ruga și va căuta fata Mea, și se va abate de la căile lui rele îl voi asculta din ceruri, îi voi ierta păcatul și-i voi tămădui tara. 2 Cronici 7,14*

*Căci așa vorbește Cel Prea Înalt a cărui locuintă este veșnică și al cărui Nume este sfânt: Eu locuiesc în locuri înalte și în sfintenie dar sunt cu omul zdrobit și smerit, ca să înviorez duhurile smerite și să îmbărbătez inimile zdrobite. Isaia 57,15*

**Oamenii plini de mândrie:**

• Își doresc succesul pentru ca alţii să-l vadă.

• Contabilizează tot binele pe care îl fac și se simt demni de mântuire.

• Mulţumesc Domnului că nu sunt ca cei din jurul lor.

• Dau vina imediat pe ceilalţi pentru probleme.

• Le este greu să spună: Am greșit. Mă ierţi?

• Au tendinţa să se concentreze asupra eșecurilor și slăbiciunilor celorlalţi.

• Se simt bine atunci când văd că au putere asupra altora.

• Au un spirit de mulţumire de sine, independent.

• Simt nevoia de control personal: „Totul trebuie să se facă doar cum vreau eu!”

• Încearcă să demonstreze că au dreptate chiar și când greșesc.

• Vorbesc numai despre ei înșiși, despre viaţa lor, despre realizările lor.

• Se concentrează doar asupra lor, să le fie lor bine și văd lucrurile numai în felul lor.

• De cele mai multe ori sunt indiferenţi faţă de suferinţa celorlalţi.

• Își protejează spaţiul personal, timpul și reputaţia.

• Sunt prea ocupaţi pentru a observa sau a le păsa de „oamenii neînsemnaţi” din viaţa lor.

• Doresc să fie slujiţi și se simt îndreptăţiţi să fie trataţi special și respectaţi.

• Doresc să fie recunoscuţi, aplaudaţi și onoraţi.

• Totdeauna se gândesc la cât de multe fac ei pentru Dumnezeu.

• Ei cred că totul este foarte bine, sunt orbiţi cu privire la condiţia reală a inimii.

• Au tendinţa să se izoleze și să nu-și împărtășească nevoile spirituale cu nimeni.

• Se concentrează asupra etalării spiritualului și a realizărilor în timp ce-și neglijează inima.

• Sunt adesea reci și imposibil de abordat și evită legătura sufletească.

• Deseori sunt în defensivă când sunt criticaţi și se simt jigniţi foarte repede.

• Când își mărturisesc greșelile lui Dumnezeu și altora, o fac la modul general.

• Se îngrijorează cu privire la respect și nu la ceea ce ei ar trebui să ofere.

• Se îngrijorează cu privire la profilul lor exterior și la ceea ce gândesc alţii despre ei.

• Se compară cu alţii și se simt demni de mântuire și onoare.

• Nu simt nevoia de reînviorare, dar cred că toţi ceilalţi au nevoie de reînviorare.

**Oamenii smeriti și neegoiști**

• Își doresc să fie credincioși, astfel încât slava lui Dumnezeu să fie văzută.

• Știu că numai prin sângele lui Hristos pot câștiga mântuirea.

• Sunt smeriţi cu gândul la câte mai au ei de învăţat.

• Își dau seama că „mândria” în sine este un păcat letal, ca toate celelalte păcate.

• Își asumă repede responsabilitatea pentru probleme.

• Spun repede: „Îmi pare rău, hai să rezolvăm.”

• Își simt profund slăbiciunile și nevoia spirituală acută.

• Dau întâietate altora și încearcă să îi ridice spiritual.

• Au un spirit dependent de Dumnezeu, recunoscându-și nevoia constantă de ajutorul lui Hristos.

• Sunt gata să se predea lui Hristos și doresc să facă numai voia Lui.

• Oamenii smeriţi sunt în stare să cedeze „dreptul de a avea dreptate” în situaţii când chiar au dreptate

• Sunt orientaţi spre slujirea altora, deschiși spre slujire.

• Simt împreună cu cei în nevoie, plâng împreună cu Hristos.

• Îi permit lui Dumnezeu să le protejeze spaţiul, timpul și reputaţia.

• Caută să-i slujească pe oamenii „neînsemnaţi”, chiar și pe cei „mai neînsemnaţi dintre aceștia”.

• Caută întotdeauna moduri de a sluji și binecuvânta pe alţii, punându-i pe ceilalţi mai presus de ei înșiși.

• Sunt mulţumiţi să treacă neobservaţi atâta vreme cât Dumnezeu primește slava și onoarea.

• Sunt conștienţi că fără Dumnezeu nu pot face nimic, chiar și faptele lor sunt ca o haină mânjită.

• Au o atitudine continuă de „Doamne, ai milă de mine, păcătosul!”

• Nu-i deranjează când li se văd slăbiciunile și cer ajutor spiritual la nevoie.

• Caută întotdeauna legătura de suflet cu oamenii, mărturisind dragostea lui Hristos.

• Sunt ușor de înduplecat, calzi, smeriţi, binevoitori, iubitori.

• Primesc critica cu smerenie, cu inima deschisă și caută să se îndrepte.

• Atunci când își mărturisesc lui Dumnezeu păcatele sau alte lucruri, le spun pe nume.

• Se îngrijorează mai mult să fie corecţi înaintea lui Dumnezeu, decât cu privire la ce văd alţii.

• Se îngrijorează cu privire la curăţia inimii și la ceea ce crede Dumnezeu.

• Se compară cu slava lui Dumnezeu și își văd nevrednicia totală.

• Sunt întotdeauna primii care recunosc că au nevoie de reînviorare spirituală zilnică.

**„Smeriti-vă înaintea Domnului și El vă va înălta.” Iacov 4,10**